
CORTE DI ARUBA TA TRATA MAS CASO 
DI “MAL PAGADO” CU OTRO ISLANAN 


ABOGADO LIBER A BIRA MAS 
DIFICIL ESUNNAN DI POCO 
RECURSO FINANCIERO 


TA OFICIAL 


DEPARTAMENTO DI 
INFRASTRUCTURA TA BEK DEN 
MAN DI PROME MINISTER 


GEOFFREY WEVER: 


ARUBA INVESTMENT SUMMIT 
2024 LO BUSCA PA ATRAE 
INVERSIONISTA HULANDES 

S 
iman pasa diahuebs durante di e ceremonia di instala- 
cion di dos Hues nobo y tambe instalacion oficial di Pro- 
curdor General pa Aruba, tambe a hiba palabra Presidente 
di Hof mr Mauritz de Kort. 


Den su discurso elocuente, el a trata varios punto suma- 
mente interesante entre cual e situacion cu tin di hendenan 
cu no sa con pa maneha nan presupuesto di cas y ta hinca 
nan mes den extra debe purbando di soluciona un debe 
haciendo otro debe. 
“Na prome luga, algun palabra tocante maneho di presu- 
puesto. Nos ta mira cu e problema di debe den e paisnan 
Caribense di e reino ta importante. Corte ta ricibi hopi peti- 
cion pa emiti ordo di pago. 
Aki na Aruba, hasta esaki ta hopi mas cu na e otro paisnan. 
Ta posibel cu e creditornan na Aruba conoce e caminda pa 
Corte miho pa esaki, pero na mesun momento y e señal di 
e sociedad. Aparentemente ta trata di hopi hende cu no por 
yega fin di luna, cu ta pidi placa presta y den e pio di e casonan 
ta prooi di e prestamistanan,” segun mr de Kort a trece dilanti. 
Loke e Presidente di Hof a trece dilanti ta un berdad tristo 
caminda e situacion financiero di hopi hende of den hopi cas 
di famia, ta asina dificil pa cumpli tur luna cu nan obliga- 
cionnan financiero, cu dado momento nan ta mira un tipo di 
‘solucion’ haciendo un fiansa na cualkier di e negoshinan cu 
ta presta placa oficial of cerca individuo y tambe na banco. 


AWEMainta hasta por mustra di hopi caso cu ta yega na 
mesa di redaccion ilustrando riba e problema aki cu a bira 
mas serio durante y despues di e pandemia di covid19 y ora 
cu esaki a pasa, ta hopi hende tabata atrasa cu nan pagonan 
y ta mas cu claro cu ta sigui casonan den Corte pa esaki. 


Aki tin cu corda cu hopi hende, principalmente den e sector 
priva, a keda casi un aña sin salario y a confia riba e proyecto 
FASE pero cu no tabata suficiente pa cubri tur gasto cu e 
famia tabatin. 
Loke a haci e situacion pio ta e hecho cu algun negoshi no 
a tene compasion of a compronde e situacion serio di su 
hendenan, cu simplemente na a ricibi suficiente fondo finan- 
ciero pa cumpli cabalmente, loke mayoria di nan tabata haci 
prome cu e pandemia. 


Ta hunga un rol tambe cu negoshinan aki na Aruba semper 
ta ofrece cierto ganga na comunidad y gran parti di pueblo 


tabata haci uzo di esaki pa yega na sea mueble, na televi- 
sion, na aparatonan electrico manera frigidaire, micro wave, 
airco y otro artefactonan. 
  Tabata  dificil  pa  tur  e  negoshinan  aki  cuminsa  kita  e  
artefactonan aki for di esunnan cu a cumpra riba cuenta loke  
a pone cu hopi di nan a dicidi di hiba e cliente Corte pa asina  
yega na un acuerdo di pago caminda tog nan lo ricibi nan 
pago pero den un forma mas poco poco cu tabata e caso. 


Presidente di Hof mr Mauritz de Kort realmente den su 
discurso di siman pasa, a dal e clabo riba su cabes y su 
mensahe tabata un alarma pa tanto dirigentenan como 
tambe e comerciantenan cu ta haci e ofertanan aki pero 
tambe na pueblo, pa no sigui hinca nan mes den un situa- 
cion cu dificilmente nan lo por logra Sali sin consecuencia 
legal. 


Corte di Aruba ta trata mas caso 
di “mal pagado” cu otro islanan 

S 
iman pasa diahuebs 15 di Februari, a tuma luga e cer- 
emonia di instalacion di e Procurador General nobo pa 
Aruba, mr Amalina Flanegin y tambe di dos Hues nobo pa 
Aruba, kendenan ta mr. J. Brandt y mr. PAM Pijnenburg. 
Durante di e ceremonia, e decano di ordo di abogado aki na 
Aruba, mr Gracita Griffith a dirigi su mes na tur presente 
caminda el a atende cu e punto conoci popularmente aki na 
Aruba como “abogado liber.” 


Un discurso sumamente interesante y al caso mustrando 
entre otro: “Den un mundo caminda, lamentablemente, 
desigualdad social y inhusticia ta keda e ordo di dia, abogado 
social, ta hunga un rol crucial den e buskeda di un sociedad 
mas husto. 
Abogacia social. ta un pilar esencial di husticia y igualdad 
pa tur hende. E ta un sector cu hopi biaha ta keda exponi di 
mas, pero ta invaluabel pa esunnan cu tin biaha mas mester 
di acceso na ley. 


Defensa social (red: abogado liber) ta representa e bosnan 
di esunnan cu di otro manera hopi biaha no ta wordo scucha, 
interes di esunnan cu di otro manera hopi biaha no ta wordo 
representa y derecho di esunnan cu di otro manera hopi 
biaha ta wordo lubida. 
E ta un profesion noble cu ta enfoca riba defende esun mas 
vulnerabel di nos sociedad, defende husticia y promove 
acceso igual n’e sistema di husticia pa tur hende, indepen- 
dientemente di nan antecedentenan of situacion financiero.” 


Na mes momento mr Griffith a pone dede riba e problema 
mas grandi di e “necesidad social” aki pa yuda esunnan 
di poco recurso financiero, indicando cu pa ultimo 30 aña, 
nunca a adapta e tarifa cu abogadonan liber ta ricibi for di 
gobierno pa brinda e asistencia legal liber aki, na esunnan 
cu ta rekeri esaki. 


Ta un hecho cu abogadonan tin cu sigui atende cursonan 
pa asina nan sigui cu cambionan cu tin y cu ta wordo exigi 
pa nan por sigui funciona segun cambionan no solamente 
legal, pero tambe cambionan social den comunidad. 
Na mes momento e derecho riba representacion legal liber, 
consagra tambe den tratadonan internacional, manera arti- 
culo 6 y 13 di e Convencion Europeo di Derecho Humano y 
articulo 14 di e Pacto Internacional di Drechi Civil y Politico, 
ta puntonan cu mester ta siguransa pa comunidad sigui 
confia di por ricibi a sosten legal aki ora cu nan tin mester. 


Sinembargo e situacion no a asina facil ya cu realmente 
añanan a pasa, pais a conoce cambionan grandi, aumento 
di poblacion pero abogadonan cu ta atende e casonan aki, 
no a mira cambio algun den ultimo 30 aña, pa loke ta nan 
pago cu Departamento Social, esta gobierno, ta brinda nan. 


E interes pa abogadonan atende ciudadanonan cu no tin 
mucho recurso financiero a cay hopi, no solamente aki na 
Aruba pero mr Griffith a señala cu ta mesun situacion na  
Hulanda y motibo principal di e desaroyo aki, ta cu e tarifanan  
pa brinda e sosten aki, a keda atras. 
Sinembargo gobierno Hulandes a dicidi di interveni y a 
anuncia cu lo bay atende cu situacion delicado aki pa garan- 
tisa esunnan di poco entrada, cu nan lo por sigui contra riba 
asistencia di abogado liber. 


Aki na Aruba e tarifa aki no a wordo ahusta pa ultimo 30 aña 
cu ta 600 florin cual sin duda ta algo cu no por sigui asina 
ya cu realidad di e caso ta, cu pa esunnan di menos recurso, 
e interes pa haya un asistencia legal pa un abogado motiva 
y inspira, no ta posibel mirando e tempo cu tin cu hinca den 
preparacion di un caso y costo envolvi di esaki. 


Mr Griffith den su discurso no a bisa esaki “letterlijk” pero ta 
un hecho cu abogadonan mi ta mira beneficio den e suma cu 
nan ta ricibi loke ta pone cu tin hopi caso caminda prepara- 
cion di nan asistencia legal na esunnan di menos recurso, no 
ta tuma luga. 
Es mas pa tristo cu e por zona, tin abogadonan cu a ser 
asigna of solicita pa brinda e asistencia social aki, no ta ni 
aparece durante tratamento di e caso di nan cliente. 
Ta keda e ora e duda si nan ta cobra asina mes sin atende e 
caso of nan ta avisa departamento social cu nan no a carga 
nan responsabilidad. 


Abogado liber a bira mas dificil 
esunnan di poco recurso financiero 

Air Navigation Services Aruba N.V. (ANSA) is responsible for providing safe, efficient and 
reliable air navigation services to the aviation industry. ANSA is seeking a 
Management Assistant for its Management Support unit. 


Management Assistant Responsibilities 


• Process all incoming and outgoing documents thru ANSA’s document management system; 
• The monthly update of ANSA’s Roadmap; 
• Collect and search, upon request of the CEO and staff members, specific documents 
or information on various topics; 
• Independently compose and draft letters, documents, and reports for the CEO and 
staff members; 
• Manage incoming telephone traffic; 
• Make proposals to improve the applicable internal administrative procedures; 
• Assist the Financial Controller with accounts payable (data entry in QuickBooks 
and online payment orders; 
• Collection of ANSA charges (accounts receivable), which involves daily updates of 
billing data, the daily operation of the billing system, and maintaining contact 
and correspondence with customers; 
• Provide flight statistics. 


Requirement/Profile: 
• Minimum HAVO diploma; 
• HBO work and think level; 
• Ample experience in a similar position; 
• Highly proficient in Excel, Word and QuickBooks; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Social skills and team player; 
• Highly motivated and with a positive attitude; 
• Able to work under pressure; 
• Change-oriented; 
• Result and customer oriented; 
• Integrity and with a professional attitude; 
• Self-reflective and improvement oriented. 


If this position appeals to you and you meet the job requirements and profile, 
please send your application letter and CV (to prove ample experience in a similar position) 
with copy of diplomas, recommendation letters, list of references and certificate of good 
conduct not later than February 23, 2024 to our HR officer e-mail: oliver.clark@ansa.aw. 
A practical test and medical assessment will form part of the hiring process. 
For more information about ANSA, visit our website www.ansa.aw. 


A 
yera mainta Prome Minister Evelyn Wever Croes a reu- 
ni cu departamentonan di DIP, Kadaster, FCCA y tambe 
cu DOW dunando indicacion cu oficialmente, e lider di MEP 
a dicidi di asumi su responsabilidad como Minister di Infra- 
structura. Tas conoci cu for di 2022 Premier Wever Croes a 
anuncia cu el a “depolitisa” e departamento aki, insistiendo 
cu el a saca politica for di otorgamento di tereno entre otro 
pero awor ta parce cu el a cambia di opinion y lo ta encarga 
cu e departamento aki. 


Den un comunicado di prensa a ser mustra cu e reunion a 
trata e scarsedad grandi di casnan social y general pero e 
hecho cu DIP a forma parti di e reunion aki, e ta practica- 
mente haci oficial cu lider di MEP a dicidi di bolbe envolvi si 


mes den e proceso di otorgamento di tereno. 
Un desaroyo cu a wordo anticipa for di algun tempo caba 
mirando cu eleccion ta den porta cu ta aki 17 luna e sin 
duda e ministerio di infrastructura ta hunga un rol impor- 
tante den e proceso aki. 
Mescos cu e proceso electoral di 2021 na momento cu lider 
di MEP a dicidi di manda su prome gabinete cas despues 
cu un di su partnernan di coalicion, esta POR tabata bou 
di investigacion pa, awor tambe ta anticipando cu e mesun 
rumbo aki e coalicion actual ta bayendo cu e partner nobo 
di RAIZ. 


Mescos cu a sosode na 2021, ta mustra cu e partido geel lo 
kier tuma tur otro rivalnan politico for di compas caminda 
como partido grandi den gobernacion, e lo tin mas bentaha 
cu tur e otronan pa loke ta preparacion pa un proceso di 
campaña bon prepara. 
Cu tin algo ta broei ta un hecho ya cu e fin di siman aki 
tabatin tres actividad pa recauda fondo di e partido geel cu 
a tuma luga y esaki lo sigui aumenta den lunanan venidero 
pero ta dificil pa MEP bolbe aplica e triki aki cu mesun resul- 
tado. 
Cu caso di ex Minister Plenipotenciario Besaril, tin cu mustra 
cu fraude cu el a comete cu carchi di Arubahuis ta casi igual 
of mas ainda cu loke ex lider di POR, Alan Howell lo a haci su 
mes culpabel na esaki. 


Coalicion MEP-RAIZ as bin ta confrontando diferente reto di 
confiansa caminda e forma con fraccion geel den Parlamento 
a bin ta cuestionando e maneho cu Minister Ursell Arends a 
bin ta hibando, ta indicacion cu ta hincando e mandatario 
aki den un skina cu lo ta facil pa caba e acuerdo di goberna- 
cion cu su partido. 


Fuera di esaki tin rumornan insistente cu colega Minister di 
Ursell y di partido, Geoffrey Wever, ta ser liga cu por lo menos 
dos partido cu no ta RAIZ pero e mandatario cu contrario 
na su colega Arends, ta sigui haci su trabou cu tur respet y 
seriedad cu por tin. 
Sinembargo un serie di nombramento na diferente depar- 
tamento di gobierno, tambe ta indicacion cu e proceso 
conoci como “afscheidbeleid” a inicia for di aña pasa caba 
na momento cu e lider di RAIZ a dicidi di keha su Prome 
Minister na Corte pa otorgamento di un permiso na un hotel 
pa construi un beach na Eagle. 


Ta oficial 


Departamento di Infrastructura 
ta bek den man di Prome Minister 

Air Navigation Services Aruba N.V. (ANSA) is responsible for providing safe, 
efficient and reliable air navigation services to the aviation industry. ANSA is seeking 
Air Traffic Controllers for its Air Traffic Control (ATC) unit. 


Air Traffic Controller Responsibilities 


• Expedite and maintain an orderly flow of air traffic and ensure safety of aircrafts during 
landing and takeoff and while in the air; 
• Monitor and direct the movement of aircraft on the ground and in the air to ensure that 
they are separated from each other; 
• Issue takeoff and landing instructions to pilots; 
• Transfer control of departing flights to other traffic control centers and accept control 
of arriving flights; 
• Provide advice and information to pilots useful for the safe and efficient conduct of flight, 
such as weather updates, runway information, and other significant information; 
• Notify appropriate organizations regarding aircraft in need of search and rescue aid 
and assist such organizations as required; 
• Report incidents, emergencies, hazards and any other matter that requires attention 
of management. 


Requirement/Profile: 
• VWO or HAVO diploma with mathematics and physics; 
• Minimum age of 20 years; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Knowledge of Microsoft Office and related software; 
• Able to work under pressure; 
• Highly motivated and with a positive attitude; 
• Change-oriented; 
• Diligent, accurate and able to work independently; 
• Integrity and with a professional attitude; 
• Result and customer oriented; 
• Social skills and team player; 
• Self-reflective and improvement oriented; 
• Flexible and able to work shifts, weekends, and holidays. 


If this position appeals to you and you meet the job requirements and profile, please send your 
application letter and CV with copy of diplomas, recommendation letters, list of references 
and certificate of good conduct not later than February 23, 2024 to our HR officer e-mail: 
oliver.clark@ansa.aw. A security screening (“veiligheidsonderzoek”) by the VDA as well as 
a capability, psychological and medical assessment will form part of the hiring process. 
For more information about ANSA, visit our website www.ansa.aw. 


D 
urante un conferencia di prensa dialuna mainta, Minis- 
ter di Asuntonan Economico, Geoffrey Wever, ta anun- 
cia cu e Aruba Investment Summit 2024 lo tuma luga na 
Den Haag, Hulanda, riba dia 21 di maart proximo. E obhetivo 
principal di e summit ta pa presenta Aruba como e destina- 
cion di inversion principal den Caribe y pa destaca e opor- 
tunidadnan cu nos isla tin pa ofrece. 


Minister Wever a subraya e importancia di promociona 
Aruba como un destinacion di inversion atractivo, y a 
gradici tur esnan involucra pa nan esfuersonan pa haci e 
Aruba Investment Summit 2024 un realidad. AIS 2024 ta 
un esfuerso conhunto entre e Representacion di Hulanda na 
Aruba, VNO, Camera di Comercio di Aruba, Aruba Huis, y 
organisa pa unidad ARINA di Departamento di Asuntonan 
Economico. 


E summit lo inclui discusionnan riba oportunidadnan di 
inversion den area di sostenibilidad, cual riba su mes ta 
transcede diferente industria. Tambe lo focus riba oportuni- 
dadnan pa Oranjestad y San Nicolas manera gastronomia, 
real estate, entretenimento y mas. 


Promocion extensivo pa e evento lo ser haci riba diferente 
plataforma di media, cu enfoke special riba inversionista 
potencial for di Hulanda y cercania. Organisacion y maneho 
di registracionnan pa e evento ta cera maneha pa ARINA. 
Lo presenta oportunidad pa comerciante y interesadonan 
participa tanto cara-a-cara, como tambe e opcion pa atende 
virtualmente via Microsoft Teams. 


Pa mas informacion y detayenan tocante e Aruba Investment 
Summit 2024, por tuma contacto cu e Ministerio di Asuntonan 
Economico of bishita nan website oficial di www.investina- 
ruba.com 


Minister Geoffrey Wever kier a gradici tur esnan cu ta bay 
haci e Aruba Investment Summit 2024 un realidad. Sr. 
Vincent Storimans, Plaatsvervangend Vertegenwoordiger 
van Nederland in Aruba (VNO); Sr. Diederik Kemmerling, 
presidente di Camara di Comercio di Aruba; Sr. Ady Thijsen, 
nos Minister Plenipotenciario na Den Haag y e ekipo di Aruba 
Huis; Sra. Maria Pita-Dijkhoff y, directora di Departamento di 
Asuntonan Economico y su team di ARINA, Zuleika Quant y 
Bryan Lenzinger. 


Geoffrey Wever: 


Aruba Investment Summit 2024 lo busca 
pa atrae inversionista Hulandes 

S 
iman no a ni habri drechi, ora cu 
dialuna mainta, banda di 7’or, po- 
lis ta bay na altura di e rotonde di 
Tanki Flip, pa un accidente entre un 
scooter y un Nissan March. 


Den e accidente aki dos hende a 
resulta herida. Polis y ambulance a 
presenta n’e sitio. 


E dos heridonan a ricibi tratamento 
medico, pero a hiba nan ambos 
hospital p’asina ricibi atencion avansa. 


Daño 
material 
ta 
considerabel, 
mirando den ki condicion e scooter a 
keda despues di e accidente. 


Na Tanki Flip 


Accidente entre 
scooter y auto a laga 
dos hende herida 

D 
iabierna ultimo, durante un reunion cu Algemene 
Ziektekosten Verzekering (AZV), Conseho di Minis- 
ter a ricibi un presentacion di e departamento, pa asina 
haya un bista riba e situacion financiero di AZV. Prome 
Minister Evelyn Wever-Croes a indica cu durante e re- 
union a bin dilanti e condicion cu Hulanda a pone du- 
rante e pandemia, pa corta Awg 60 miyon di AZV, pa 
asina Aruba por haya placa fia pa yuda esnan cu mas 
a wordo afecta pa e pandemia. E condicion aki a trece 
su consecuencianan den cuido di salud, pero a pone 
cu AZV a bay traha riba un modelo di con pa baha gas- 
tonan di cuido riba termino largo. Esaki sigur, teniendo 
na cuenta cu Aruba su poblacion ta enbeheciendo, y ta 
esnan mas halto di edad ta esunnan cu mas ta haci uzo 
di nos cuido medico, consecuentemente e gastonan ta 
sigui subi. 


E meta di Gobierno ta pa tin un fondo di AZV solido, pa 
asina por sigui brinda e cuido basico y provee e reme- 
dinan basico cu tin mester. Prome Minister a expresa 
cu e modelo financiero presenta pa AZV, proyectando 
con e gastonan ta bay ta, ta hopi impresionante. Tambe 
nan a duna mas informacion di e acuerdonan nobo cu 
nan ta cerando cu esnan cu ta duna e servicio medico 
pa asina garantisa un bon cuido di salud. 


Prome Minister a indica cu a base di e reunion aki lo 
sigui cu deliberacionnan cu Hulanda y CAft pa asina 
por yega na un protocol nobo entre Gobierno y AZV 
pa e siguiente añanan. Esaki lo trece claridad tanto pa 
Gobierno y AZV y na mes momento riba e posicion di 
Hulanda. 


“Mi ta gradici tur esnan cu ta labora na AZV pa e 
tremendo trabou cu nan a bin ta haciendo pa sigura 
cuido medico y Gobierno lo sigui lucha pa AZV tin e 
espacio financiero pa por sigui duna e bon cuido na e 
comunidad di Aruba”, Prome Minister a expresa. 


Conseho di Minister a ricibi presentacion riba e situacion financiero di AZV 

M 
EP ta cobarde pa atende cu corupcion manera debe ser, 
ni cuanto Ricky Hoek ta purba tapa esaki. E motibonan 
ta obvio. MEP mester deal cu e echo cu POR a genera tres 
investigacion penal. Caso Diamante a resulta den condena, 
caso Flamingo den e confesion di Hans Geerman y ta pinta 
preto pa Otmar. Solamente caso Kukwisa a termina den un 
sepot. Como cu MEP gusta grita “Dime con quién andas, y 
te diré quién eres” e amor entre POR y MEP mester ta dolo- 
roso awo. Ademas MEP mester deal cu e corupcion den su 
mesun seno, for di activistanan te na e integrantenan di mas 
importante. Vacuna-gate ta mustra cu despues cu Dangui a 
fix su campañadornan, nan a haci fiesta bendiendo prueba 
di vacuna den forma fraudulento. Caso Kwihi ta trata di co- 
mercio ilegal cu contract gubernamental, involucrando ex- 
ministernan Chris Romero y Eddie Briesen. Caso Tulipan ta 
trata di malversacion di placa, unda cu ex-polis y ex minister 
plenipotenciario Guillfred Besaril a biba na grandi, comien- 
do den restaurant caro riba custia di BBO. 


Como cu MEP no ta capaz pa sikiera evita corupcion den 
partido, e pretension di MEP pa crea un pais liber di 
corupcion ta ridiculo. MEP mes ta un riesgo di inte- 
gridad. MEP su prome riesgo ta e ignorancia cu su 
parlamentarionan y ministernan ta demostra. E 
prueba di nan ignorancia ta e frasenan cu nan ta 
uza pa papia di e problema: “integridad, nace 
bo ta nace cu ne”, “appel putri”, “esun cu faya 
mester sinta riba su blaar.” Ta comosifuera 
nan no a yega mas leu cu derde klas ora 
ta trata di integridad gubernamental 
y corupcion institucional. Nan no por 
reconoce un conflicto di interes y nan 
no sa nada encuanto un bon struc- 
tura di governance. P’esey henter 
Aruba por mira cu nan ta incapaz di 
crea un cultura cu ta preveni corup- 
cion den MEP mes. Ta simplemente 
imposibel pa kier elimina corup- 
cion sin un maneho di riesgo. Loke 
ta crea corupcion structural no ta 
“appel putri”, sino e lodo putri di 
e patronahe politico di MEP y AVP. 
Ta hustamente e cultura corupto 
MEP no kier adresa y p’esey 
nunca MEP por ta efectivo. 


Esey ta hiba nos na e texto di 
Ricky. Como cu Ricky no por 
debati riba e contenido, e kier 


ataca mi persona. E ta spera di atacha mi credibilidad, pa e 
no mester deal cu e patronahe politico den MEP. Asina Ricky 
ta core pa e berdad. E ta yama mi e mastermind, esun cu a 
prepara e plannan corupto di AVP. Si berdad Ricky ta kere cu 
mi a conseha Benny pa skirbi “dezerzijds akkoord” of Paul 
con pa bende ontheffing of Michelle Winklaar pa fix contract 
lucrativo, Ricky berdad mester core, pero pa duna aangifte 
na Ministerio Publico. 


Ademas Ricky su texto ta slap, y p’esey papa Nel mester a 
bin apoy’e riba Facebook. Pero Nel mes ta cofundador di 
patronahe politico y danki na patronahe politico awe Nel tin 
un caachi caachi extra den WEB. Pa 30 aña Nelnan a uza 
parlamentario como marioneta, transformando Staten den 
un stempelparlement. Nan a uza aparato gubernamental 
como cabay di campaña y despues di 30 aña, mayoria 
di servicio di gobierno tabata pesimo. Djis puntra señora 
Evelyn Wever-Croes pakico Hulanda kier Landspakket. Ta un 
berguensa cu awe Nel ta pretende di por contribui algo na 
Setar of na WEB, mientras cu Nel mes a yuda sabota 
sector semi-publico. Na aña 2020 a sali un rapport 
Corporate Governance in Aruba cu ta mustra cu 
bao Henny, Nel y Mike tabatin un free for all den 
sector semi-publico. Esey ta pasa ora hende 
ta campaña “Aruba ta Berde”, “Aruba ta Geel”, 
lubidando e color real di nos bandera. 


MEP no ta gusta wordo yama cobarde, 
pero MEP tin miedo pa lucha contra 
patronahe politico. Berdad MEP no 
tin e forsa pa combati e sistema 
aki su so, pero hunto cu Hulanda 
si. P’esey MEP mester brasa RAft 
y acelera Landspakket, sin haci 
triki. Desmantela e sistema di 
nombramento politico den Setar, 
RDA, WEB, Elmar y Utilities etc. 
Traha hunto cu Hulanda pa crea 
proceduranan cu ta combati 
corupcion. Intensiva e relacion 
cu Hulanda riba control penal y 
handhaving. Of MEP ta prefera di 
bay tras di Paul, Benny cu Otmar 
cu ta grita tur dia cu Hulanda ta 
mal hende y Ministerio Publico ta 
inhusto? Para hunto cu Hulanda 
pa combati patronahe politico 
ta simplemente un cuestion di 
curashi. 


Miembro Independiente di Parlamento: Ryçond do Nascimento 


MEP mester para cu Hulanda pa combati patronahe politico 

D 
ia 17 di October 2023 Parlamentario Marco Berlis di 
fraccion di MEP a manda 20 pregunta riba e tema di “No 
More Hotels” pa Minister di Turismo y Salubridad Publico 
sr. Dangui Oduber. E contestacion a tarda un poco pa yega 
Parlamento, sinembargo minister di Turismo a duna un con- 
testacion amplio pa asina brinda Parlamento di Aruba un 
bon perspectiva di e realidad actual. Pueblo merece pa ricibi 
informacion concreto y transparente for di su representan- 
tenan, sigur ora cu e tema tin di haci cu e cartera di mas di 
90% di pueblo. Hotelnan ta dunadonan importante di tra- 
bao y ta aporta grandemente ne finansa di miles di negoshi, 
famianan y nos pais. 


Algun di e preguntanan haci pa parlamentario Berlis na 
minister di Turismo. 
Minister, ta berdad cu gobierno di AVP den e periodo di 2009- 
2017 a duna hotelnan permiso pa construi mas o menos 
7000 mil camber aki na Aruba? 
Contesta: E maneho pa cu permiso pa tereno ta resorta bou 
di Directie lnfrastructuur & Planning (DIP) cual ta cay bou di 
ministerio di infrastructura. Ministerio di turismo ta esun cu 
ta encarga cu e maneho di otorga permiso pa opera hotel. 
E pregunta menciona ariba a wordo dirigi na DIP y segun 
cifranan di DIP e gobierno di AVP durante e periodo di 2009- 
2017 a duna permiso y opcion pa traha mas o menos 7.000 
camber di hotel, condominio y apartamento. 


Minister por bisa cuanto permiso Gabinete Mike Eman a duna 
exactamente pa traha mas hotel? 
Contesta: Si, segun cifranan informacion ricibi for di DIP, 
AVP den e periodo di 2009 pa 2017 a duna permiso y opcion 
pa traha mas o menos 7.000 camber di hotel, condominio y 
apartamento. Pa mas informacion por consulta e ROPV. 


Minister por informa Parlamento cual tabata e minister cu 
a otorga e permisonan pa construi mas hotel aki na Aruba 
durante di gobierno di Mike Eman? 
Contesta: E minister di infrastructura di e tempo ey sr. Benny 
Zievinger, sosteni pa fraccion di AVP den parlamento. 


Minister por compara cuanto permiso a wordo duna pa traha 
hotel entre 2009-2017 bao Gabinete di Mike Eman y durante 
e Gabinete Wever-Croes 2017-2023? 
Contesta: Gabinete Wever-Croes ta trahando te cu dia di 
awe pa mitiga e desaster laga atras door di Gabinete Mike 


Eman I y II y bahando lo mas posibel e cambernan cu no ta 
cumpli cu e condicionnan etcetera. Riba e plan di mitiga- 
cion, a logra reduci e cantidad di 7.000 camber pa 1.971 te 
cu 2025, y di 2025- 2030: 1.357.  


Minister, durante 2009-2017 cu e permisonan aki pa hotelnan 
a sali publicamente, tabata tin algun protesta den pueblo pa 
no pone mas hotel?  
Contesta: Di loke por tin den memoria, ningun gremio, 
fundacion of sindicato a protesta contra construccion di 
mas hotel durante e periodo 2009-2017. Tawata parce mas 
bien cu e tempo si tawata OK pa un gobierno otorga permiso 
pa construccion di mas di 7000 camber di hotel. E tempo 
ey no tawata tin protesta, no tawata tin cuestionamento, no 
tawata tin critica y mas bien tabata tin apoyo di parti media 
ambientalistanan pa construi mas hotel. 


Di e forma aki nos por wak claramente e realidad di pais 
Aruba riba e topico di “No More Hotels.” No ta nada straño 
tampoco cu AVP y Benny Sevinger ta asina keto riba e 
tema, sabiendo con nan a deshaci durante nan goberna- 
cion cu e terenonan di nos pais. Ademas, kende a protesta di 
2009-2017 durante di gobernacion di AVP contra e 7.000 
cambernan aki? 
Ni un musca a bula e tempo ey! Pero nos por ta trankilo di 
wak claramente cu e gobierno aki a tuma e pasonan nece- 
sario pa mitiga e situacion y a baha e permisonan pa traha 
camber di 7000 pa 1.971, y pa 2025-2030 esaki lo baha te 
na 1.357. 


Parlamentario Marco Berlis a ricibi contestacion di Minister riba “No More Hotels”: 
Entre 2009 cu 2017 Gabinete Eman I-II a 
duna green light pa 7000 camber extra! 

E 
problema social na Aruba cada dia cu pasa ta bira pio. 
Ta papia hopi pero ta haci nada. Masha tempo caba cu e 
ser humano no ta central. Si pueblo no por biba den tranki- 
lidad lo no ta bay tin paz den nos pueblo. Ora nos mira par- 
lamentarionan Hulandes ta bin Aruba pa reuni cu gremionan 
religioso riba e punto di matrimonio di mesun sexo nos pre- 
gunta lo ta kico ta pasando den e cabes di e parlamentari- 
onan Hulandes aki. N’e momento aki nos pueblo tin cosnan 
hopi mas importante cu e matrimonio di mesun sexo. Nos 
grandinan y esnan sin trabao ta biba den miseria y nada go- 
bierno ta haci. Nos isla ta den decadencia y nada ta wordo 
haci. 


Tur cos ta mustra cu ta traha mas duro pa haci malo cu 
haci bon. Locual cu nos mester realisa ta cu mas nan dividi 
nos pueblo mas e plan diabolico ta avansa sin ningun resis- 
tencia. Ora nos mira ken ta esnan cu financieramente ta 
pusha e agenda 2030 nos mester por saca nos conclusion. 
E world Economic Forum ta e organisacion cu ta pusha su 
plan division den pueblonan rond mundo y nan ta esnan cu 
ta pusha e matrimonio di mesun sexo y awor nan ta forsa 
paisnan pa legalisa pedofil. Mientras pueblo bringa riba e 
matrimonio di mesun sexo y pedofil, nan agenda ta avansa 
sin resistencia paso nan meta ta pa haci mas daño na hende 
cu haci bon. Legalisando pedofil no ta nada otro cu destrui 
bida di nos criaturanan. Meta principal di e agenda aki ta 
pa destrui e famia y destrui nos criaturanan pa asina logra 
baha e poblacion mundial. Berdad e palabra di Dios ta bisa 
cu e ladron ta bin pa mata, horta y destrui. Esaki ta e plan di 
Sustainable Development Goals. Nos por mira un beneficio 
financiero tras di e agenda aki? 


Locual cu nos por mira den e ultimo tempo ta cu bida di e 
ser humano no ta conta. E ser humano no ta importante 
paso bao di e gobierno aki a pone mas peso riba lomba di 
esnan di menos recurso entre otro nos grandinan y esnan 
sin trabao. E punto cardinal di e agenda aki ta pa baha e 
cantidad di hende riba e mundo aki. Ta comproba cu nunca 
no a existi un pandemia sino ta trata di un arma biologico 
y un experimento riba bida di hende paso e experimento 
nunca a wordo aproba y tur animal cu a wordo inyecta a 
muri. E prome pais cu a cuminsa cu un investigacion penal 
contra di e ex minister di salubridad ta e gobierno di Italia 
y recientemente tin un keho penal entrega tambe contra di 
ex minister di salubridad Hulandes. Cambionan den gober- 


nacion rond mundo ta saca na luz di dia e plan diabolico di 
e gobiernonan socialista. E efectonan secundario lo genera 
un ganashi di 500 biyon di dollar pa industria farmaceu- 
tico cu no ta na bienestar di e ser humano. Esaki ta un otro 
prueba pa baha e poblacion mundial. 
Nos gobernantenan ta uza e strategia pa tene pueblo dividi 
pa asina keda nan poder. Si nos analisa of repasa e ultimo 
20 añanan di nos gobierno nos por mira bon cla cu nos pais 
no a progresa sino ta bayendo atras. Awe nos dushi isla ta 
den debe y nos por mira edificionan bandona, nos centro di 
ciudad bandona y nos por mira careteranan den mal estado. 
E palabra mantencion no ta aparece den e programa di e 
gobierno aki. E planta di purificacion na Bubaliplas no ta 
importante. 


Nos di partido Curpa ta kere cu lo bay tin eleccion e aña aki. 
E simpel echo cu a yama un reunion importante di parla- 
mento y parlamentarionan ta debidamente na altura cu si no 
tin 11 parlamentario di coalicion e reunion lo no por sigui. 
Di antemano nan ta wordo avisa di e reunion. Nan por gaña 
kico cu nan kier pero for di hopi tempo caba no tin amor den 
e matrimonio di e coalicion di partido MEP y RAIZ. Tin un 
distancia grandi entre pueblo y gobierno. Esaki ta tempo di 
e husticia di Dios riba e gobierno aki pa bay leynan di Dios. 
Partido Curpa e unico alternativa. 


Eric Ras(Curpa): 


E palabra di dios mester ta guia di 
un gobierno honesto y transparente 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


U 
n candela grandi a destrui diad- 
omingo por lo menos 130 chosa 
den e localidad di Rohini, Delhi (In- 
dia), e medionan local ta indica. 
Den un video cu ta circula riba red 
social por a mira e servicionan di 
emergencia combati e vlamnan 
extenso cu a propaga door di e 
colonia. 
Diescinco unidad di bombero a yega 
n’e luga di e tragedia, den e cercania 
di Shahbad Dairy y a logra paga e 
vlamnan. Te asina leu no a reporta ni 
victima ni herido. 
Autoridad a señala cu causa di e 
candela ta bao investigacion, sin 
precisa mayor detaye riba e caso. 


Candela masivo a destrui por lo menos 130 chosa na India 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


NIKKI Haley, precandidato Republicano n’e presidencia di 
Merca, a sigura diadomingo den un entrevista p’e programa 
“This Week” di e cadena ABC cu e proximo presidente di e 
pais Norte Americano lo ta un hende muhel 


Na un pregunta riba si e lo duna sosten na Donald Trump 
den e caso cu e gana e nominacion Republicano, Haley a 
recalca cu e ta presentando contra e ex-mandatario - cu 
kende el a crusa atake constante den e careda pa alcansa e 
candidatura n’e eleccion presidencial di e aña aki - , pasobra 
e ta considera cu “e no mester ta presidente.” 


“Mi ta presenta contra dje pa un rason, pasobra mi no ta 
kere cu e ta e prsona adecua n’e momento indica,” Haley 
a declara, añadiendo cu “lo ultimo” cu ta pasa doo door di 
su cabes ta ken e lo bay duna sosten, pero solamente e ta 
pensa ta den “con pa gana.” 


“Mi no ta pensando den kende mi ta bay duna sosten, pasobra 
mi ta pensando den e echo cu nos lo bay tin un hende muhe 
presidente na Merca, lo ta ami of Kamala Harris,” e ex-emba- 
hado di e pais Norte Americano na Nacionnan Uni, a señala, 
reiterando cu si Trump yega na logra e candidatura “e no lo 
gana.” 


“Tur encuesta ta mustra, e no lo gana y nos lo tin di pres- 
idente Kamala Harris,” el a indica, afirmando cu e no lo 
laga esaki sosode. “Mi no lo bay para, mi no lo bay ningun 
caminda, nos lo bay haci esaki a largo plaso y nos lo bay 


caba cu ne,” el a bisa. 


Haley ya a perde e primarianan den e estadonan di Iowa, 
New Hampshire y Nevada, e ultimo n’e opcion “ningun di 
e candidatonan.” Dentro di un siman, Haley lo kier gana 
e primarianan Republicano na South Carolina, su estado 
natal, caminda cu segun un encuesta publica na principio di 
februari, a posiciona e precandidato 26 punto bao di Trump 
den e estado aki. 


“E lo ta ami of Kamala Harris” 


Nikki Haley ta sigura cu e proximo 
presidente di Merca lo ta un hende muhe 

U 
n avion di Marathon Airlines, cu tabata opera pa Air Ser- 
bia, a hay’e obliga di bay bek urgentemente n’e aero- 
puerto Nikola Tesla di e capital Serbio, Belgrado, despues cu 
su structura a resulta gravemente daña durante despgue. 


E incidente ta debi cu e Embraer 195LR, cu tabata dirigiendo 
n’e ciudad Aleman di Dusseldorf, a dal contra e luznan di e 
pista ora cu el a adopta un posicion di despegue incorecto, 
segun e medionan Serbio. 


E avion a lanta casi for di mita di e pista, mas of menos 1300 
meter prome cu final di esaki. Sinembargo, di e 3500 meter 
di largura di e pista, e avionnan di pasahero normalmente 
tin mester di 3100 meter pa lanta. 


“E vuelo JU324 di Air Serbia di awe (diadomingo 18 di 
februari 2024) di Belgrado pa Dusseldorf, opera pa un 
empresa asocia, a bay bek Belgrado pa rason tecnico,” e 
compania aereo a comunica, precisando cu “e avion a baha 
sano y salbo.” 


“E siguridad di e pasaheronan no a hay’e menasa den ningun 
momento,” Air Serbia a sigura. 


E suceso a provoca cu e lantamento y e aterisahenan n’e 
aeropuerto di Belgrado a keda suspendi pa por lo menos un 
ora. 


U 
nion Europeo lo pone un 
multa di 500 miyon euro 
(539 miyon dollar) na Apple pa 
faborece su propio servicio di 
streaming di musica contra e 
competidonan manera Spotify, 
Financial Times a informa, cu ta 
cita e personanan familiarisa cu 
e asunto. 


E investigacion a cuminsa a 
base di un denuncia di Spotify 
na 2019 riba supuesto compor- 
tacion di competencia inhusto 
di Apple, manera e impedi- 
mento di informa e usuari- 
onan cu dispotivo iOS riba e 
opcionnan di subscripcion mas 
barata a traves di otro plata- 
forma externo n’e App Store. 


Avion ta sufri daño grave na su structura 
durante despegue n’e aeropuerto di Belgrado 


Union Europeo lo multa Apple cu mas di 
500 miyon dollar pa competencia inhusto 

E 
emocion ta aumentando segun nos ta acercando pa We- 
ganan Interinsular 2024 y e ekipo di schaken di Aruba 
no ta keda atras! Cu dedicacion y pasion nos atletanan ta 
drentando e fase final di nan preparacion, sigurando cu nan 
ta cla pa enfrenta e desafio cu ta spera nan. 


E sesionnan di entrenamento intensivo ta programa pa 
tuma luga durante ultimo simannan prome cu e compe- 
tencia marcando un momento crucial den e caminda pa 
exito. E atletanan lo beneficia di entrenamento specialisa na 
e siguiente fechanan y orario: diamars, 20 y 27 di Februari, 
5:30 pm - 6:30 pm, Diasabra, 24 di Februari, 1:30 pm - 3:00 
pm. 


E luga pa e encuentronan aki lo ta na e Centro di Bario Dakota 
na unda e federacion di schakken tin un espacio adecuado 
pa cada atleta. 


Nos orguyo ta crece segun nos mira e dedicacion y esfuerso 
di cada miembro di e ekipo. Bou e guia experto di e entre- 
nadornan Carol Williams y Jose Pesqueira, nos atletanan 
di schaken ta desaroyando nan habilidadnan y strategia di 
wega na un nivel impresionante. E combinacion di expe- 


riencia, pasion, y dedicacion ta formando un ekipo cu ta 
prepara pa sobresali. 


IBiSA ta hopi satisfecho cu e forma con cosan ta bayendo y 
ta desea e ekipo di schaken lo miho durante nan preparacion. 
Nos ta convenci cu nan dedicacion y esfuerso lo traduci den 
prestacionnan extraordinario durante Weganan Interinsular 
2024 contra Bonaire y Curaçao. 


E comunidad di Aruba ta keda invita pa apoya nos atle- 
tanan for di dia 29 di februari te cu dia 3 di maart y na C. B. 
Dakota. Sigui nos na caminda p’e exito y celebra e espirito 
deportivo cu ta bibando den cada entrenamento na caminda 
p’e competencia. 


Nos ta desea nos ekipo di schaken lo miho y ta conta cu nan 
pa eleva e nomber di Aruba den e Weganan Interinsular! 


Pa mas informacion y pa sigui e progreso di nos ekipo por 
nos pagina social di IBiSA Aruba. 


Ban Aruba! Nos ta mas cu prepara pa enfrenta e desafio y 
demostra nos talento na e Weganan Interinsular 2024! 


Preparacion entusiasma pa Weganan 
Interinsular 2024 p’e deporte di Schaken 

A 
lgun dia despues cu e futbolista Kylian Mbappe a anun- 
cia cu e no lo sigui den Paris Saint-Germain (PSG) den 
e proximo temporada, Real Madrid a yega na un acuerdo 
cu e hungado. Asina Marca a detaya, cu a publica cu e 
Frances ya tin un contract firma pa cinco aña cu e club 
Spaño, caminda cu e lo converti den esun miho paga 
di e team. 


Segun loke a revela p’e medio, dialuna, 19 di februari, 
e convenio lo drenta na vigor entrante prome di juli 
proximo, ya ta firma desde dos siman pasa, hasta 
prome cu Mbappe a reuni cu e presidente di e ekipo 
Frances, Nasser Al Khelaifi, pa confirma cu e no lo sigui 
den e institucion y pidie pa no presenta ningun oferta pa 
renoba e vinculo. Di e manera aki, e futbolista a ratifica 
loke el a anuncia aña pasa a traves di un carta, caminda cu 
e ta renuncia n’e di tres temporada opcional cu a figura den 
su contract. 


E medio Spaño tambe a detaya cu e contacto inicial entre 
e dirigentenan di Real Madrid y Mbappe a tuma luga den e 
prome dianan di januari. N’e momento ey, e vinculo cu PSG 
ya a drenta den su ultimo seis lunanan y a habri e posibi- 
lidad di negosha cu otro club. 


El Merengue a comunica pa sa si e delantero ainda tabatin 
intencion di ficha p’e institucion y e contesta tabata positivo. 
E ora ey, a tuma como base e acuerdo cu nan a yega na mei 
di 2022, pa 130 miyon euro, ora cu finalmente e futbolista a 
dicidi continua na Paris. 


A logra cera e contract y Mbappe lo converti den esun miho 
paga di e team. Segun Marca, citando fuente cercano n’e 
negociacion, su salario lo ta entre 15 y 20 miyon euro netto 
pa aña, loke lo agrega premio p’e obhetivonan alcansa. Riba 
e cifra aki mester añadi e prome cu e lo ricibi pa yega den 
condicion di liber, ya cu Real Madrid no lo mester paga p’e 
traspaso, fuera cu no lo mester recauda den concepto di 
derecho di imagen. 


Ya na augustus 2021, Real Madrid a haci un prome 
intento pa ficha e Frances. N’e momento ey, a haci un 


oferta di 160 miyon euro, cu despues 
a subi na 180 miyon. Sinembargo 
PSG ni sikiera a responde. 


E comienso di e luna aki, e 
corant le Parisien lo a anuncia 
cu “lo inevitabel a sosode” y 
Mbappe lo bay Real Madrid. “E 
mayor strea di futbol Frances lo 
uni n’e club mas grandi d mundo 
e proximo temporada,” nan a 
publica. 


Mbappe ya tin contract firma cu Real Madrid 

E 
landado Israeli Anastasia Gorbenko a ricibi critica di 
parti di e publico cu a asisti e Mundial di Landamento cu 
a tuma luga na Doha, capital di Qatar, despues di a logra e 
medaya di plata den e categoria di 400 meter. 


Den un video cu ta circula riba red social, por scucha e flui- 
tmento y e boe nan, mientras cu e deportista di 20 aña, ta 
wordo entrevista na pia di e piscina despues di e final. “Mi ta 
hopi contento di ta aki y di representa mi pais n’e momen- 
tonan dificil aki. Ta aki cu e bandera Israeli ta nifica hopi pa 
mi y pa mi pais,” Gorbenko a bisa, cu despues un biaha mas 
a ricibi critica durante e ceremonia di entrega di medaya. 


Despues el a señala n’e periodistanan cu no ta prome biaha 
cu el a scucha boo dirigi na su persona durante e campe- 
onato. “Mi tey aki un siman. Mi a scucha tur e desordonan 
aki, pero mi ta cu earplugs. (...) Mi ta aki pa haci loke mi 
gusta, cual ta deporte,” el a manifesta. 


Aunke el a reconoce cu e criticanan aki ta “afect’e emocio- 
nalmente,” el a bisa cu e lo participa den competencianan 
futuro cu lo tuma luga den e paisnan Arabe. “Al fin y al cabo, 
Israel tambe ta den Medio Oriente. Mi ta spera cu algun dia 
nos por tin paz cu tur hende,” el a expresa. 


Gorbenko, di mayor Ucraniano, a nace y a crece na Isrrael. 
“Mi tin famia na Ucrania,” el a afirma, agregando cu e situa- 
cion aki “ta dificil.” 


E landado a caba cu un tempo di 4:37.36 minuut tras di 


e Britanico Freya Colbert, cu a bay cu e medaya di oro cu 
un tempo di 4:37.14, T’e prome medaya pa Israel den e 
mundial aki. 


Landado Israeli ta haya critica despues di 
gana medaya di plata den e Mundial di Doha 

B 
ucuti & Tara Beach Resort, Aruba ta drecha caminda pa un 
futuro mas berde y mas sigur riba careteranan di Aruba. Dia 
11 di januari, 2024, e resort a organisa un evento di conscienti- 


sacion pa controla presion di taira di auto. E iniciativa a logra re- 
uni personal y miembronan di comunidad mientras a atende 29 
vehiculo. Di nan, solamente cuatro, of sea 14%, tabatin tairanan 
yena corectamente. Pa e resto di 86%, e control a duna garantia 


cu e taira di nan vehiculo tabata corectamente yena, y cu sigur ta 
trece cu ne varios beneficio. 


Den esfuerso pa mehora siguridad riba caminda, reduci emision 
di carbon, y promove eficiencia di combustibel, Bucuti & Tara a 


organisa e evento aki pa pone enfasis riba e importancia critico 
di mantene presion optimal di tairanan di bo vehiculo. E evento 
a trata temanan clave relaciona cu tairanan cu no ta yena sufi- 
ciente y nan impacto riba siguridad, consumo di combustibel, y 
medio ambiente. 


Inflacion pa siguridad. 
Taira cual tin e aire adecuadamente lo evita e molester di tin un 
taira flat. E beneficio di e evento di E prome y unico hotel certifica 
como carbon-neutral den Caribe, pa conscientisacion di presion 
di taira. 


• Maneho mas eficiente den consumo di combustibel. 


Vehiculonan tin menos resistencia di recorido ora cu nan tairanan 
ta yena cu aire na e nivelnan di presion recomenda. Motor di e 
vehiculo e ora no mester traha asina duro pa move, cu ta conduci 


na mehora eficiencia di combustibel. Como resultado, ta consumi 
menos combustibel y ta dispidi menos emision di carbon na 
atmosfera, resultando den un imprenta di carbon reduci. 


• Nabegando pa un horizonte mas berde. 
Mas leu cu e taira ariba su mes, e iniciativa ta trata di pone menos 


peso riba e planeta. E evento a curasha mantencion regular di 
taira pa prolonga e uzo mas largo. Haciendo esaki, na final, ta 
spaar chauffeurnan placa y ta reduci e impacto ambiental desfab- 
orabel di crea y deshaci di tairanan. Pa fabrica tairanan nobo, ta 


necesario uza recursonan natural manera plastic natural y azeta. 
Manteniendo e presion di taira optimo, chauffeurnan ta reduci 
e frecuencia di cambio di taira, indirectamente conservando e 
recursonan aki y minimalisando e impacto ambiental relaciona cu 
e produccion di taira. 


• Cambiando pa siguridad personal. 


Poniendo enfasis riba e papel crucial cu presion corecto di taira 


ta hunga pa sigura stabilidad di e vehiculo, traccion, y capacidad 
di brake, reduciendo asina e riesgo di accident cu por resulta den 
lesionnan y hasta perdida di bida. 


Tene Duro pa futuro 
E iniciativa di conscientisacion riba presion di taira di Bucuti & 
Tara tabata un esfuerso holistico pa cuido di vehiculo. E ta pa 
promove conscientisacion tocante sostenibilidad ambiental, y 


alabes anima e chauffeurnan pa tene na cuenta e impacto amplio 
di nan actonan riba e planeta y pa ta consciente di nan propio 


siguridad. 


Evento di inflacion ta stimula chauffeur pa spaar placa 


Bucuti & Tara ta inicia campaña di 
conscientisacion di presion di taira 

D 
ia 8 di Maart ta celebra dia Internacional di Hende Muhe. 
Dia internacional di Hende Muhe ta un celebracion glob- 
al na unda ta celebra logro social, economico, cultural y po- 
litico di hende muhe. E fecha aki tambe ta un yamada di ac- 
cion pa acelera igualdad pa hende muhe. E tema pa e aña 
aki ta: Inspira inclusion. 


En conexion cu celebracion di dia Internacional di Hende 
Muhe, Oficina Central di Estadistica (CBS) a scoge pa haci 
un encuesta relata na e topico aki esta “Inclusion di hende 
muhe na Aruba”. E meta di e encuesta aki ta pa tin un bista 
di e inclusion di hende muhe na Aruba. 
E encuesta ta encera ponencianan tocante inclusion di hende 
muhe na Aruba riba diferente area manera den nan hogar, 
trabou, organisacionnan di boluntario, clubnan di deporte, 
institucionnan religioso (misa/iglesia), gobierno, medionan 
di comunicacion y medionan social. 


E encuesta ta disponibel den 4 idioma: Papiamento, 
Hulandes, Ingles y Spaño. Na comienso di e encuesta por 
scoge den cual idioma ta desea di completa e cuestionario. 
Tambe ta haci un par di pregunta tocante di e caracteristi- 
canan di e persona cu ta contesta e preguntanan, manera 
por ehempel nan edad, pais di nacemento, nacionalidad, 
educacion di mas halto cu nan a completa y si e persona ta 
emplea. 


E encuesta aki lo ta uno completamente “online” y lo ta 
accesibel pa tur persona di 15 aña of mas te cu 1 di maart 
2024 via e siguiente link: https://www.dooblocawi.com/ 


client/Survey.aspx?Ticket=AJ9T84HG 


E link aki lo ta disponibel tambe riba nos Facebook: Central 
Bureau Statistics Aruba. 
Oficina Central di Estadistica ta pidi cooperacion di un y tur 
pa cu e encuesta “Inclusion di hende muhe na Aruba” pa 
asina tin un bista cual ta e opinion di e comunidad di Aruba 
tocante e topico aki. 


Pa cualkier pregunta tocante e encuesta por tuma contacto 
cu CBS, durante oranan di oficina na 524-7433 of por manda 
un e-mail na cbs@setarnet.aw 


Inclusion di hende muhe na Aruba 

D 
en un iniciativa pa inculca balornan di 
practicanan di agricultura sostenibel y 
importancia di siguridad di alimentacion 
den e siguiente generacion, Minister Ar- 
ends a lansa un proyecto di agroforesteria 
na scolnan basico na Aruba. Diasabra 17 di 
Februari 2024, boluntarionan, maestronan, 
y studiantenan a uni forsa pa prepara un 
hardin di alimentacion na Scol Basico Ku- 
dawecha, marcando e di dos instalacion ex- 
itoso dentro di e proyecto aki. E entusiasmo 
y esfuerso colectivo di comunidad a haci e 
evento uno memorabel, demostrando e po- 
tencial pa educacion ambiental colaborati- 
vo. 


E proyecto lo continua te cu juli unda lo 
evalua e siguiente etapa pa engrandece 
proyecto hunto cu Living Soil y Santa Rosa. 
E hardinnan aki no ta solamente un herment 
educativo, pero tambe ta sirbi como un 
empuhe pa muchanan haya e entusiasmo 
pa sigui planta na cas cu un mentalidad di 
provee pa nan mes. 


“Mi ta increiblemente orguyoso di e pasion y 
dedicacion cu mi ta mira den nos comunidad 
escolar y boluntarionan,” segun Minister 
Ursell Arends, kende ta encarga cu Sector 
Primario. “E proyecto di agroforesteria na 
scolnan basico ta un paso importante den 
e direccion di un Aruba mas saludabel y 
consciente. Hunto, nos ta sembrando e 
simianan pa un futuro mas sostenibel.” 


E exito di e proyecto te awor a ser logra den 
colaboracion cu Santa Rosa y Living Soil, 
hunto cu boluntarionan. Minister Arends 
ta extende un palabra di gradicimento na 
tur esnan cu a contribui na e proyecto den 
cualkier forma. 


Ministerio di Naturalesa ta invita e comu- 
nidad pa uni bou di e proyecto di agro- 
foresteria na scolnan basico cu esfuerso 
continuo pa uza nos recursonan natural 
na un manera responsabel y educa nos 
muchanan riba e importancia di siguridad 
di alimentacion. 


Minister Ursell Arends: 


Scol Basico Kudawecha a haya su hardin di alimentacion 

C 
u masha placer Minister Maduro di Finansa y 
Cultura a reuni den e dianan aki cu 4 grupo di 
studiantenan di EPI Sector Hospitalidad cu den 
cuadro di un tarea pa e vak Burgerschap ta tene 
entrevista cu diferente minister. Tabata encuen- 
tronan masha ameno den cual Minister Maduro 
por a comparti informacion di gobernacion cu ta 
toca temanan financiero y tambe pa haya sa mas 
di e trabounan cu ta wordo haci pa cultura por 
wordo bib’a y conserva na Aruba. 
Minister Maduro ta desea tur 4 grupo hopi exito 
cu nan tarea y nan estudio. 


WILLEMSTAD - Dialuna 19 di februari 2024, alrededor 
di 03.55’or, Central di Polis a dirigi unidadnan policial y di 
brandweer pa un adres den Monte Carmelo pa un cas cu 
tabata na candela. 


Na momento cu e unidadnan a yega n’e adres, nan a bin 
topa un cas parcialmente na candela y e camber den cua 


e victima tabata drumi, completamente na candela. N’e 
momento ey a constata cu ta trata di un hende homber 
drumi riba cama completamente carbonisa. Dokter di 
polis cu a haci acto di presencia, a constata morto di e 
homber Toola Singh nace na Guyana dia 3 di maart 1961. 
Causa di e candela ainda no ta conoci y investigacion den 
e caso ta continua. 


Cas na candela y un morto 


Minister Maduro a contesta preguntanan di 
studiantenan di EPI sector Hospitalidad 


Riba gobernacion cu ta toca finansa y cultura na Aruba 

Receta 
TIEMPO PREVIO: 5 minutos 
HORA DE COCINAR: 20 minutos 
TIEMPO TOTAL: 25 minutos 
2 SERVICIO 


Ingredientes: 
4.5 libras de salmón 
Sal al gusto 
Pimienta al gusto 
1 cucharada. Aceite de oliva 
4 dientes de ajo 
1 unidad de cebolla 
1,5 cucharadas. Manteca 
5 onzas Tiras de tomate secado al sol en frasco 
0,25 taza de vino blanco 
1,75 taza de crema espesa 
3 tazas de espinacas tiernas 
0.5 taza de queso parmesano 
2 cucharadas. Perejil fresco 
1 cucharadita Sésamo 


Direcciones: 
1. Sazona las porciones de salmón por ambos lados con sal 
y pimienta. 
  
2. Calienta el aceite en una sartén a fuego alto. Dorar el 
salmón en la sartén caliente, con la carne hacia arriba 


primero durante 5 minutos por cada lado. Una vez cocidos, 
retira los filetes de la sartén. Dejar de lado. 
  
3. En la misma sartén, agrega el aceite de oliva, el ajo, la 
cebolla y la mantequilla; luego saltee hasta que esté fragante 
(aproximadamente 1 minuto). Añade las tiras de tomate 
secado al sol, el vino blanco y sofríe durante 1-2 minutos. 
Reduzca el fuego a fuego lento, agregue la crema espesa 
y revuelva ocasionalmente. Sazona con sal y pimienta al 
gusto. 
  
4. En la misma sartén, devuelva el salmón a la sartén, 
agregue las hojas de espinaca, el queso parmesano, el 
perejil y espolvoree con sésamo. 


5. Servir inmediatamente. 


Salmón Toscano Cremoso De Mantequilla De Ajo 


Lleve su salmón al siguiente nivel: el salmón braseado se cocina en la cremosa 
salsa toscana de ajo con tomates secados al sol y espinacas tiernas. 
¡Esta es una comida fácil en una sola sartén que está lista en menos de 30 minutos! 

Fortaleza pa Famia 


Sinceramente, Pastor Marcel Balootje 


E situacion ta mucho mas serio cu nos ta pensa, maldad 
y inmoralidad a avansa den tur forma, y e forsa di liberti- 
nahe, cual ta e bida cu ta pone hende pensa cu tur cos por, 
tur cos mag, of ban purba, of tal hende tambe ta haci’e, 
laga mi tambe haci’e, tin e hubentud den su gara. 


Pa hopi tempo e asunto aki a wordo uza como defensa y 
wega politico, pero awor e asunto aki a bin bek den scochi 
di mayor, caminda educacion di mucha mester cuminsa. 


No laga nos lubida cu sin Palabra di Dios ningun famia por 
wordo lanta den bon caminda, y esey nos tur por lesa den 
Hosea 4:6 y tene hopi bon cuenta cu ne. 


Pa largo tempo hende a purba di pone Dios un banda y 
haci cosnan riba nan mes, y hasta basa educacion di nan 
yiunan riba placa, idolatria y materialismo. Y e sistema di 
educacion mundial ta remarca cu: 1 pa 6 aña e Actitud di 
e mucha ta wordo forma. 


6-12 aña e mucha ta Custumbra na habito. 
12-18 aña e Caracter di e mucha ta wordo forma. 


Y tur esey ta den man di e mayor, tur esey tin cu wordo 
controla seriamente door di e mayor, e rol di mayor ta 
asina importante for di e momento cu e mucha nace. Na 
prome luga e Actitud, ta hopi importante, pasobra asina cu 
e bay scol hende lo nota for di cual cas e a bini. 


Na di dos luga habito, tur loke e ta haci, bon of mal 
custumber, si e ta slordig, si e ta cla pa bringa, of ta papia 
of imita locual e ta mira famia ta haci na cas, su respet, su 
vocabulario etc. 


Na di tres luga caracter: e formacion di respet pa su mes 
y otronan. su forma di bisti, su interes den bienestar di 
su mes y otronan, su escoho di amistadnan, e balor, etica 
y moral cu e mester ta altura di dje. Pero si tur esakinan 
tuma luga sin Palabra y presencia di Dios, e ta bira dificil pa 
e mucha por avansa den bondad, ora e sistema di mundo 
ta avansa den maldad diariamente. 


Mas duro e ta bira pa e mucha ora e mayor, bandona su 
responsabilidad como tata of mama, net den e temporada 
cu e mucha tin mas mester, cual ta e tres temporada nan 
cu nos e menciona mas ariba. P’esey ta masha importante, 


pa tur mayor aleha for di: Adulterio, Adiccion, Abuso y otro 
cosnan cu ta causa Abandono di hogar. 


Tur famia kibra tin un victima y esey ta e mucha. 


Ta recomendable na tur hoben pa tuma e palabra di Dios 
na serio pasobra e ta ladron cual ta e diabel ta bini sola- 
mente pa horta, mata y destrui (Juan 10:10). 
Y no lubida cu Dios ta resisti e orguyosonan y ta duna 
gracia ma e humildenan (1Pedro 5:5-7). 


No laga ningun hende menosprecia bo hubentud, ma mas 
bien den palabra, conducta, amor, fe y puresa, demostra 
bo mes di ta un ehempel pa esnan cu ta kere (1 Timoteo 
4:12) 


Ta ora pa oracion bolbe bek na tur scol, ta ora pa e palabra 
di Dios, cual ta e evangelio di reino di Dios wordo predica 
den cas, y na tur scol. 


E situacion cual nos hubentud ta pasando aden nan por 
wordo rescata solamente, cu Union den Famia, Oracion, 
y e Palabra di Dios mester wordo instrui na nan, pa asina 
nan por aleha di maldad. 


Solamente union, oracion, y evangelio por rescata nos hubentud 


Diamars, 20 Februari 2024 
24 
AWEMainta 


“Señor ta mi Wardador, mi’n tin falta di nada; Den cunucu 
di yerba berde, E ta pone mi sosega. 
E ta hiba mi na awa trankil, pa mi bolbe haya forsa. E ta guia 
mi den caminda drechi fiel na su nomber.” Salmo 23 


Cu hopi tristeza na nos curason, pero conforme cu boluntad 
di Dios, nos ta anuncia fayecimento di: 


Rosa Maria Christiaans 
*24-01-1938-†17-02-2024 


Na nomber di su ruman: 
Damasa Giel Christiaans y famia 
Marianita Christiaans y famia 
Ika So Christiaans y famia 


Su bon bisiñanan: 
Laura ( Chichi ) Maduro 
Nacho Christiaans 
Claudia y Frenklyn Jansen 
Ro y Cariña Jansen 


Un danki special na Wit Gele Kruis pa nan bon servicio 


Ta invita pa e acto di entiero cual lo luga ariba: Diaranson 
21 Februari 2024 9:00am-11:00am na Olive Tree Funeral 
Care & Crematory na Piedra plat sigui pa Cremacion cu lo 
tuma luga den seno familiar. 
Nos disculpa si den nos tristesa nos a lubida di menciona 
algun persona. 
Nos ta lamenta cu despues di Despedida lo no ricibi bishita 
di condolencia na cas. 


D 
iahuebs, 15 di februari 2024, mi a asisti na apertura di e edificio nobo di 
Stichting Hunto. Sigur durante e anochi aki a keda accentua cu e logro aki ta 
uno masha significativo den luz di e meta principal pa haci cuido di salud men- 
tal accesibel, inclusivo y efectivo aki na Aruba. Desde 2017 cu mi a drenta Parla- 
mento nos a bin ta duna problematicanan manera abuso di mucha, salud mental 
y e crisis social nacional nan debido atencion. Despues di a sinta cu stakeholders 
mas y mas bo ta realisa cu nos no por a warda mas y mester duna salud mental 
su debido atencion y trate como prioridad. Ya prome cu e pandemia a cuminsa 
traha riba e problematica aki. Lastimamente e pandemia a tranca e proceso, pero 
asina mes a sigui traha. 


Banda cu salud mental ta haya e atencion necesario, inversionnan importante 
a keda haci cu e meta primordial pa cu tratamentonan ta wordo duna mesora 
na adulto y mucha, y cu e lista di espera ta bira menos. E apertura di e edificio 
di Stichting HUNTO no solamente ta simbolisa e integracion fisico di locual ta 
psikiatria y tratamento di adiccion bou di un solo dak, pero tambe ta muestra di 
compromiso colectivo pa kibra e bareranan existente pa cu esakinan. 


Durante di e charlanan nos por a scucha e trayecto largo y dificil cu a keda 
encamina pa logra crea Stichting HUNTO, logra traha riba e plan y eheccion di 
e edificio nobo y renobacion di Centro Colorado.Tur e logronan te cu awor a ser 
logra door di a uni forsa y traha hunto. P’esey mi kier gradici Gabinete Wever 
Croes I y II pa nan esfuerso pa pone e ser humano central. Tambe na Stichting 
Hunto den su totalidad cu a traha incansablemente pa yega te unda nan ta awe. 
Cu un solo meta: brinda yudansa, guia y sosten na esnan cu ta busca ayudo y 
yuda nan tin e resiliencia necesario pa supera e desafionan di salud mental of di 
adiccion. 


Durante e actividad di apertura tabatin presentacion di e artista Levi Silvanie 
cu a comparti su testimonio cu e publico presente. Un testimonio di su lucha 
cu salud mental y tambe di su yiu muhe. Pero con e mediante su arte awor ta 
brinda speransa y perspectiva na esnan cu ta lucha cu nan salud mental. Sigur su 
palabranan tabata impactante. P’esey mes, laga cada un di nos sea mas alerta, 
sea mas involucra. Brinda yudansa y sosten na esnan nos rond y cu ta luchando 
cu nan salud mental. Informa bo mes unda y con por brinda ayudo y sea e sosten 
of guia cu nan tin mester. 


Parlamentario Shailiny Tromp-Lee: 


Stichting Hunto haciendo cuido di salud mental mas accesibel, inclusivo y efectivo 

“Dios a mira cu e tawata cansa ora no 
tawata tin cura mas ela pone su brasanan 
rond di dje y bisa serca mi dune sosiego. 
“bow di alanan di Dios mi ta sigur” 
Salmo 91 


Cu honda pena y conforme cu boluntad di 
Dios, nos ta anuncia fayecimento di: 


Antonio Neyrot Croes 
Mihor conoci como “Robby” 
*10-04-1945 - †14-02-2024 


Na nomber di su: 
Casa: Maria M. Croes-Tromp 


Yiu: 
Patrick Croes y Anushka Werleman 


Nietonan stima: 
Jean-Paul y Anray Croes 
†Darius Werleman 


Mayornan: 
†Bernardus y Johanita Croes-Webb 


Rumannan: 
†Manolo “Rey” Croes 
†Mauricio Croes & †Rosa Croes-v/d Linden y 
famia 
†Damasa Croes & Alexander Croes y famia 
†Catarina Croes 
Maximina Croes 
†Jacobo “Coby” Croes y famia 
†Jacinto “Chinto” Croes y famia 
+Pedro “Buchi” Croes 
Vda. Tecla Croes 
Vda. Sita Croes & †Lorenzo Croes y famia 


Swa: 
Cornelis y Elba Tromp y famia 


Cuñanan: 
†Siblina “Ina” Tromp y famia 
Andrea Tromp y famia 
†Merita Tromp y famia 
Jeanette Tromp 
†Emelinda Tromp y famia 
Estrellita y Trevor Rolle – Tromp y famia 
Evelinda & Rudy Tromp y famia 
†Anushka Tromp y famia 


Sobrino y sobrinanan, primo y primanan, 
bisiñanan y conocirnan 


Demas famia: Croes, Tromp, 
Webb,Werleman, Yarzagaray, Solognier, 
Maduro, Winterdal, Rasmijn, Kransen, 
Hernandez, Boekhoudt, Geerman, van der 
Biezen, Carrasquerro, Quandus, Quandt, v/d 
Linden, Rolle. 


Nos disculpa si den nos tristesa nos por a 
lubida algun famia of conocir. 


Ta invita pa acto di condolencia y entiero 
cual lo tuma lugar na Aurora Funeral Home 
diamars 20 februari 2024 di 2’or pa 4’or di 
atardi. Despues lo sali pa Santana Central 
Sabana Basora. 


Nos ta lamenta cu despues di entiero nos no 
por ricibi bishita di condolencia na cas 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu inmenso tristesa na nos curason nos ta anuncia 
fayecimento di nos tata, welo, ruman, omo y 
padrino stima: 


Pedro Florencio Dabian 
Cariñosamente yama: 
“Chuf di Rooi, Rufo of Opa Poef” 
*07 November 1943 - †15 februari 2024 


Na nomber di su mayornan: 
†Carlino Dabian y †Maxima Dabian-Albertsz. 


Yiunan: 
Ghislaine Dabian 
Daymond Dabian y Lilly Dirksz 
Julisa Dabian 
Angel Uriel Mathilda 


Nieto y nietanan: 
Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 


Rumannan: 
†Pedro Willems y Maria Willems-de Cuba y yiu. 
†Elma Dabian. 
†Theodoro ‘Dotty’ Dabian, †Emma Croes, yiunan 
y famia. 
Abelino ‘Belin’ y Sira Dabian-Lampe, yiunan y 
famia. 
Margarita ‘Sonia’ Geerman-Dabian y †Cristobal 
Geerman. 
Lucindo ‘Lu’ Dabian y Carmen Dabian-Willems, 
yiunan y famia. 
†Angelia Emiliana ‘Lita’ Dabian. 
†Greta Dabian. 


Subrino y subrinanan, primo y primanan, ihanan, 
amigo y amiganan, comer y compernan. 


Un danki enorme ta bay na ayudante Mari Ojeda 
Borges y Cas di Cuido Fundacion Paraiso pa a 
cuid’e. 


Su ex-coleganan di Departamento di Labor, The 
Palm Tours, Colegio Arubano, ex-team di futbol 
Atlantico, ex-team di domino Noord Stars, bisiña y 
conocirnan. 


Demas famia: 
Dabian, Albertsz, Mathilda, Bislip, Tromp, Ignatia, 
Dirksz, Willems, de Cuba, Croes, Lampe, Geerman, 
Faro, Dijkhoff, Kock, Infanzon, Baris, Vilchez, 
Luidens, Blonk, Zavala, Cardenas, Phillip. 


Nos ta invita pa asisti na e acto di entiero cual 
lo tuma lugar diabierna 23 februari 2024 na Misa 
Inmaculada Concepcion na Santa Cruz pa 2or 
di atardi. Despues lo sali pa Santana Catolico na 
Santa Cruz. 


Ocasion pa condolencia ta na Aurora Funeral 
Home diahuebs 22 februari for di 7:00pm-9:00pm. 


Despensa nos si den nos tristesa nos por a lubida 
un familiar. 


Nos dicsulpa cu despues di entiero nos no ta ricibi 
bishita di condolencia na cas. 


Gradicimento 


Sheila G.M. Trimon-Lopez 


Na nos apreciabel famia y amistadnan, 
Mientras nos ta nabega door di e perdida 
profundo di mi casa y nos mama stima, Sheila, 
nos ta sumamente conmovi y gradicido pa 
e sosten grandi cu nos a ricibi di cada un di 
boso. Boso presencia, palabra amabel y acto 
di compasion tanto prome, durante y despues 
di e entiero a trce un consuelo enorme pa nos 
curasonnan afligi. 
Sheila a touch bida di hopi y ta evidente e 
amor demostra y e simpatia cu nos a ricibi. Boso 
consideracion a sa di ta un fuente di fortaleza pa 
mí y mi famia durante e periodo desafiante aki. 


Pa esnan cu a atendé e entiero, manda flor, 
prepara cuminda of simplemente a tuma 
contacto por medio di un mensahe amabel of a 
brinda un braza amical, sa cu boso gestonan no 
a pasa nos voorbij sin cu nos a ripara. Boso sosten 
a sa di ta un faro di luz den nos momentonan di 
mas scur. 
Den e dianan nos dilanti, mientras nos ta aprecia 
e memorianan cu nos a comparti cu Sheila, 
nos ta haya consuelo den e conocemento 
cu e tabata rondona pa un comunidad asina 
cariñoso. Boso amor colectivo a haci un impacto 
duradero den nos curason. 
Danki pa boso sosten y compania, boso 
condolencia y pa ta pilar di fortaleza. Boso 
generosidad a sa di ta un bendicion berdadero y 
un recordatorio cu, aunke den nos dolor, nos no 
ta nos so. 
Cu un gratitud sincero, 
Wilfred, Isabella y Zia, Trimon 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 


Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


